Katedralo de la Transfiguriĝo de Odeso

La Katedralo de la Transfiguriĝo en Odeso (ukraine Спасо-Преображенський кафедральний собор в Одесі) estas religia konstruaĵo en Ukrainio. Ĝi estas dediĉita al la Savanto de la Transfiguriĝo kaj apartenas al la Ukraina Ortodoksa Eklezio (Moskva Patriarkeco). La Katedralo de la Transfiguriĝo situas proksime de la parto de la historia centro de Odeso enskribita en la Mondan Heredaĵon de UNESKO la 25-an de januaro 2023. Konstruita en 1794, ĝi estis plurfoje pligrandigita dum la 19-a jarcento: la sonorilturo aldoniĝis en 1837. Ĉi-tie estis entombigita la rusa princo kaj marŝalo Miĥail Voroncov. La sovetoj detruis ĝin en 1936, kaj ĝi estis rekonstruata ekde 1999. La katedralo estis plejparte detruita en la nokto de la 22-a ĝis la 23-a de julio 2023, trafita de rusiaj bombatakoj celantaj loĝkonstruaĵojn kaj haveninstalaĵojn en Odeso dum la Rusia-Ukrainia Milito. UNESKO kondamnis la detruon de Mondaj Heredaĵoj, kio, laŭ ĝia direktorino Audrey Azoulay, "markas plian eskaladon de perforto kontraŭ la kultura heredaĵo de Ukrainio." Multaj registaroj ankaŭ kondamnis ĉi tiun militkrimon. Rusio neis la respondecon de la atako. Bildaro Referencoj Vidu ankaŭ Monaĥejo de la Grotoj de Kievo